Батарэя 3R12 Daimon
**Батарэя 3R12** — тыпаразмер электрычных батарэй шырокага прымянення, складаецца з трох элементаў тыпаразмера R12 у агульным корпусе, злучаных паслядоўна. Станоўчы полюс знаходзіцца на кароткім вывадзе, адмоўны полюс — на доўгім вывадзе.Такія батарэі вядомыя з пачатку XX стагоддзя, і прызначаліся першапачаткова для кішэнных ліхтароў.

Абазначэнне *3R12* прынята для батарэй з солевымі элементамі, *3LR12* - для батарэй з шчолачнымі элементамі.

Гісторыя
--------

Сухую гальванічную батарэю тыпаразмеру 3R12 стварыў нямецкі вынаходнік і прадпрымальнік, заснавальнік фірмы DAIMON Паўль Шміт у 1901 годзе. Ён пачаў масавую вытворчасць запатэнтаванай ім сухой батарэі напружаннем 4,5 В і папулярных кішэнных ліхтароў, у якіх яны ўжываліся.

### СССР

У СССР у 1950-я — 1960-я гады батарэя мела гандлёвае назву **КБС** (кішэнная батарэя сухая), а пазней - **3336** і «**Планета**». Шчолачны варыянт галетнай канструкцыі (аналагічнай «Кроне-ВЦ»), які меў значна большую ёмістасць, чым 3336, але разлічаны на невялікія токі разраду, выпускаўся таксама пад маркай «**Рубін**».

Батарэя 3336 «Планета-1» вытворчасці СССР у кардонным корпусе, выпуск 1981 г.У прастамоўі яна называлася «*плоская*» або «*квадратная батарэйка*». Існавалі «летні» і «холадаўстойлівы» варыянты, яны пазначаліся *КБС-Л-0,5*, *3,7-ФМЦ-0,50*, *3336Л* і *КБС-Х-0,7*, *4,1-ФМЦ-0,50*, *3336Х* адпаведна. Сустракалася таксама абазначэнне *КБС-Т-0,5*. Вывады батарэі заклейваліся папяровай кантрольнай стужкай з паўтараючымся надпісам «Не праверыўшы, ня зрывай!». Ужываліся ў кішэнных ліхтарах, некаторых радыёпрымачах («Атмасфера», «Альпініст», «Спідола» і інш.), дзіцячых цацках, і г. д.

Раннія батарэі збіраліся ў кардонным футарале, залітым зверху (з боку кантактаў) смалой, сучасныя маюць пластмасавы футляр.

Адзін час выпускаліся адаптары. Яны ўяўлялі сабой пластмасавы корпус габарытаў батарэі КБС (3R12), у які ўсталёўваліся тры элемента тыпаразмеру R6 (316) або R10 (332). Адаптар меў два пласціністых вывады, як і ў арыгінальнай батарэі КБС. Дадзеныя адаптары выпускаліся для таго, каб папоўніць дэфіцыт батарэі КБС. 

У габарытах 3R12 выпускалася таксама свінцовая акумулятарная батарэя **2СГ-1,3** напругай 4 В і ёмістасцю 1,3 А•г.

Ліхтарык з батарэяй 3R12

Тэхнічныя характарыстыкі
------------------------

* Памеры: 62 мм × 67 мм × 22 мм.
* Электрарухаючая сіла — каля 4,5 В (на батарэях КБС і некаторых іншых паказвалася не ЭРС, а напружанне пад некаторай нагрузкай - 3,7...3,8 В).
* Ёмістасць (з солевым электралітам) - 0,5...0,7 А•г.
* Кошт КБС-Л-0,5 у савецкі час (пасля грашовай рэформы 1961 г.) - 17 капеек, 3336 «Планета-1» - 30 капеек.

Зноскі
------

1. ↑  Как выбрать батарейку? Архівавана 23 сакавіка 2018. Статья на сайте «TechADVISER».
2. ↑  museum-lichtenberg.de - Person des Monats Oktober **(нявызн.)**.  www.museum-lichtenberg.de. Архівавана з першакрыніцы 26 снежня 2018. Праверана 21 лютага 2019.
3. ↑  Bärbel Ruben, Thomas Friedrich: *DAIMON. Die Helle Freude.* Festschrift aus Anlass des 100-jährigen Gründungsjubiläums der «Elektrotechnischen Fabrik Schmidt & Co.», hrsg. vom Förderverein Schloß Hohenschönhausen e. V. Berlin 2001.
4. ↑  FONAREVKA.RU — Всё о фонарях и осветительной технике — Показать сообщение отдельно — Батарейки СССР и другие страны **(нявызн.)**. Архівавана з першакрыніцы 19 кастрычніка 2013. Праверана 28 сакавіка 2012.
5. ↑  FONAREVKA.RU — Всё о фонарях и осветительной технике — Показать сообщение отдельно — Батарейки СССР и другие страны **(нявызн.)**. Архівавана з першакрыніцы 19 кастрычніка 2013. Праверана 28 сакавіка 2012.
6. ↑  Батарейки СССР и другие страны. — Антикварные фонари — Страница 3 — FONAREVKA.RU — Всё о фонарях и осветительной технике **(нявызн.)**. Архівавана з першакрыніцы 5 верасня 2012. Праверана 28 сакавіка 2012.
7. ↑  FONAREVKA.RU — Всё о фонарях и осветительной технике — Показать сообщение отдельно — Батарейки СССР и другие страны **(нявызн.)**. Архівавана з першакрыніцы 19 кастрычніка 2013. Праверана 28 сакавіка 2012.
8. ↑  FONAREVKA.RU — Всё о фонарях и осветительной технике — Показать сообщение отдельно — Батарейки СССР и другие страны **(нявызн.)**. Архівавана з першакрыніцы 18 снежня 2014. Праверана 28 сакавіка 2012.
9. ↑  1.7.6. Кодировка и параметры разных элементов и батарей / Таблица 1.6, А. Кашкаров. *Аккумуляторы. Справочник* / М.: РадиоСофт, 192 с. — 2016. ISBN 978-5-93037-261-8.
10. 1 2  Музей электронных раритетов — Цены на радиодетали — Батарея КБС-Л **(нявызн.)**. Архівавана з першакрыніцы 5 снежня 2014. Праверана 28 сакавіка 2012.

| ⛭Папулярныя тыпапамеры батарэек |
| --- |
| 
* R10 (332)
* 1/2AA
* AA (R6, 316)
* AAA (R03, 286)
* AAAA
* B (R12, 336)
* C (R14, 343)
* D (R20, 373)
* A23
* A27
* 6F22 («Крона»)
* 3R12
* CR-V3
* 2CR5

 |
| Таблеткавыя: | 
* CR2032
* LR41 (AG3)
* LR44
* LR48 (AG5)

 |